钦定古今图书集成/理学汇编/文学典/第078卷 > 姜唐佐〈黎子云 王霄 王公辅〉
## 钦定古今图书集成/理学汇编/文学典/第078卷 > 姜唐佐〈黎子云 王霄 王公辅〉

按《广东通志》：“唐佐，琼山人。从苏轼学。轼重其才，亟称
之，寻荐于乡。琼人乡荐自唐佐始。尝随计过汝阳，逢
轼弟辙，亦谓唐佐词气有中州士人风。后竟不仕，卒
时儋州黎子云、王霄、王公辅并有潜德，轼俱与之游。
云兄弟俱好学，所居林木幽雅，轼屡过焉，扁其堂曰
‘载酒’。霄年七十馀，始应贡，辟雍三年，归并不出。州守”
李光称其夙学，年九十六，公辅精天文，占星多中，每
见称于轼云。